Мы махуэхэм
ЩIышылэм и 18, щэбэт
Урысейм и Дзэ-Хьэуа Къарухэм я командованэ нэхъыщхьэм и махуэщ
Тунисым щагъэлъапIэ я революцэм и махуэр
1535 гъэм Лимэ къалэм (иджыпсту Перу къэралым и щыхьэрщ) и лъабжьэр ягъэтIылъащ.
1765 гъэм Урысей пащтыхьым унафэ къыдигъэкIауэ щытащ пщы-хэм емыдаIуэ пщылIхэр Сыбырым ягъэкIуэну хуит ищIу.
1825 гъэм Москва Театр Иныр къыщызэIуахащ.
1925 гъэм «Новый мир» журналым и япэ номерыр къыдэкIащ.
1926 гъэм СССР-м и кинотеатрхэм япэу щагъэлъэгъуащ «Броненосец «Потёмкин» фильмыр.
1943 гъэм советыдзэхэм Ленинград къалэр фашист къэухъуреихьыныгъэм кърагъэкIащ.
1960 гъэм Ил-18 кхъухьлъатэм къемытIысэхыу япэ дыдэу зэпичащ Москва — Каир гъуэгуанэр.
1963 гъэм СССР-м и Телевиденэ нэхъыщхьэм къыщызэрагъэпэщащ сабийхэм папщIэ нэтынхэр зыгъэхьэзырыну редакцэр.
1964 гъэм США-м и дохутырхэм Конгрессым къалэн щащIащ тутын уефэным зэраныгъэшхуэ зэрыпылъыр ар къыщIэзыгъэкI IуэхущIапIэхэм пачкэ псоми тратхэну хуагъэувы-ну.
2018 гъэм «Ленинград къапхъэным къызэрикIар» панорамэр къызэIуахащ.
Адыгэ усакIуэ ПащIэ Бэчмырзэ къызэралъхурэ илъэси 166-рэ ирокъу.
Инджылыз тхакIуэ, къэрал куэдым цIэрыIуэ щыхъуа «Винни-Пух» таурыхъыр зи къалэмыпэм къыщIэкIа Милн Алан къызэралъхурэ илъэси 138-рэ ирокъу.
Актёр, режиссёр, СССР-м и цIыхубэ артист Бабочкин Борис къызэралъхурэ илъэси 116-рэ ирокъу.
Совет Союзым и баскетбол командэм и тренеру щыта, СССР-м щIыхь зиIэ и гъэсакIуэ Гомельский Александр къызэралъхурэ илъэс 92-рэ ирокъу. Абы и унафэм щIэту къэралым и командэ къыхэхам ехъулIэныгъэшхуэхэр зыIэригъэхьауэ щытащ — Олимп Джэгухэм щытекIуат (1988 гъэм), дунейм тIэунейрэ, Европэм блэнейрэ я чемпион хъуат.
ТхакIуэ, егъэджакIуэ, кинодраматург Жылэтеж Сэлэдин къызэралъхурэ илъэс 80 ирокъу.
Абхъазым, КъШР-м я цIыхубэ артист, КъБР-м щIыхь зиIэ и артист Акъ Мухьэрбэч къызэралъхурэ илъэс 71-рэ ирокъу.
Урысей актёр, кинорежиссёр, УФ-м и цIыхубэ артист Невзоров Борис и ныбжьыр илъэс 70 ирокъу.
КъБР-м и Парламентым и депутату щыта, «УФ-м цIыхубэр егъэджэнымкIэ и IэнатIэм и лэжьакIуэ нэхъыфI» цIэр зыхуагъэфэща, жылагъуэ лэжьакIуэ Умэ Светланэ къыщалъхуа махуэщ.
УэрэджыIакIуэ, композитор, актрисэ, УФ-мрэ Куржымрэ я цIыхубэ артисткэ Гвердцители Тамарэ и ныбжьыр илъэс 58-рэ ирокъу.
Украинэм щыщ биатлонисткэхэу, Олимп Джэгухэм я чемпионкэхэу Семиренкэхэ Валентинэрэ Витэрэ я ныбжьыр илъэс 34-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщыты-нущ, пIалъэ-пIалъэкIэрэ уэс къыщесынущ. Махуэм хуабэр 1 градус, жэщым щIыIэр градуси 2 — 1 щыхъунущ.
ЩIышылэм и 19, тхьэмахуэ
Уэсым и дунейпсо махуэщ. Къэрал куэдым ар щагъэлъапIэ ЩIымахуэ спорт лIэужьыгъуэхэм я махуэ фIэщыгъэр иIэу.
Диным и дунейпсо махуэщ
Беларусь Республикэм щагъэлъапIэ КъегъэлакIуэм и махуэр
1728 гъэм Пётр Езанэм унафэ къищтащ Петербург икIыу Москва хэщIапIэ ищIыну икIи и блыгущIэтхэри щIыгъуу абы Iэпхъуащ.
1847 гъэм «Кавказ» газетым тридзащ Адыл-Джэрий СулътIан и «Урыс-шэрджэс е адыгэ псалъалъэ, грамматикэ кIэщI щIыгъуу» тхыгъэр.
1942 гъэм Дзэ Плъыжьым хуит къищIыжащ Можайск, Верея къалэхэр.
1943 гъэм Ульяновскэ областыр къызэрагъэпэщащ.
1945 гъэм советыдзэхэм Тильзит, Млава, Лодзь, Краков, Кошице къалэхэр хуит къащIыжащ.
1955 гъэм США-м и президент Эйзенхауэр Дуайт дунейм щыяпэу телевиденэмкIэ пресс-конференц иригъэкIуэкIащ.
1965 гъэм Май посёлкэр къалэ ящIащ.
1966 гъэм Ганди Индирэ Индием и премьер-министр къулыкъум теуващ.
1991 гъэм УФ-м Атлетикэ хьэлъэмкIэ и федерацэр къызэрагъэпэщащ.
1992 гъэм Осетие Ипщэм референдум щекIуэкIащ, Куржым къыхэкIын-къыхэмыкIыным теухуа Iуэхум унафэ тращIыхьу. Республикэм щыпсэухэм я процент 99-м Iэ яIэтащ Куржым къыгуэкIауэ Урысейм къыхыхьэным и телъхьэу.
1996 гъэм СНГ-м хыхьэ къэралхэм я Iэтащхьэхэм я Советым и унафэ- кIэ къызэрагъэпэщащ а зэгухьэныгъэм хэтхэм къэрал кIуэцI Iуэхухэм- кIэ я Министрхэм я Совет.
Америкэм и Штат Зэгуэтхэм щыщ тхакIуэ цIэрыIуэ, усакIуэ, критик По Эдгар къызэралъхурэ илъэс 211-рэ ирокъу.
Урыс сурэтыщI Iэзэ Серов Вален-тин къызэралъхурэ илъэси 155-рэ ирокъу.
Совет усакIуэ цIэрыIуэ, Социалист Лэжьыгъэм и ЛIыхъужь Исаковский Михаил къызэралъхурэ илъэси 120-рэ ирокъу.
Абхъаз совет тхакIуэ, драматург, Абхъаз АССР-м гъуазджэмкIэ щIыхь зиIэ и лэжьакIуэ Лакербай Михаил къызэралъхурэ илъэси 119-рэ ирокъу.
Перум щыщ дипломат цIэрыIуэ, ООН-м и Секретарь Нэхъыщхьэу 1982 — 1991 гъэхэм лэжьа Перес де Куэльяр и ныбжьыр илъэси 100 ирокъу.
ТхакIуэ, егъэджакIуэ Iэзэу щыта Жылау Нурбий къызэралъхурэ илъэс 89-рэ ирокъу.
Урысей кинорежиссёр, УФ-м и цIыхубэ артист Абдрашитов Вадим и ныбжьыр илъэс 75-рэ ирокъу.
Адыгей усакIуэ, КIэрашэ Тембот и щIыхькIэ щыIэ саугъэтым и лауреат, АР-м щIыхь зиIэ и журналист, «Адыгэ макъ» газетым и редактор нэхъыщхьэ Дербэ Тимур и ныбжьыр илъэс 46-рэ ирокъу.
Урысей гимнасткэ, Олимп Джэгухэм тIэунейрэ щытекIуа, жылагъуэ лэжьакIуэ Хоркинэ Светланэ и ныбжьыр илъэс 41-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Махуэм хуабэр 1 градус, жэщым щIыIэр градуси 4 — 3 щыхъунущ.
ЩIышылэм и 20, блыщхьэ
Кърым Республикэм и махуэщ. 1991 гъэм а щIыналъэм референдум щекIуэкIащ Кърымым и автономиер зэфIэгъэувэжыным теухуауэ. Абы кърикIуам ипкъ иткIэ, Украинэм и Совет Нэхъыщхьэм 1991 гъэм ма-заем и 12-м «Кърым Автоном Со- вет Социалист Республикэр къызэгъэпэщыжыным и IуэхукIэ» унафэр къищтауэ щытащ.
Азербайджаным ягу къыщагъэкIыж 1990 гъэм республикэм къыщыхъуа зэпэщIэтыныгъэ гуащIэм хэкIуэда-хэр. Политикэ оппозицэм и Iуэху еплъыкIэр хуамыдэу Баку советыдзэ- хэр дашащ икIи Iэщэ къагъэсэбэпащ. Абы щыгъуэ цIыхуи 170-рэ хэкIуэдащ, цIыху 400-м щIигъу уIэгъэ хъуауэ щытащ.
1588 гъэм Урыс пащтыхь Фёдор Иван и къуэм Кремлым щригъэблэгъат Черкасскэхэ Темрыкъуэ и къуэ Мамсрыкъуэрэ Къамболэт и къуэ Къудэнэтрэ (зэкъуэш бынхэт).
1831 гъэм Бельгиер зэи зы къэралми и Iуэху хэмыIэбэным теухуа унафэ къащтащ.
1921 гъэм Бгырыс АССР-р къэунэхуащ.
1921 гъэм Дагъыстэн автоном республикэр къызэрагъэпэщащ.
1925 гъэм СССР-мрэ Япониемрэ дипломат зэхущытыкIэ яку дэлъыным теухуа унафэм Пекин Iэ щыщIадзащ.
1944 гъэм Великий Новгород къа-лэр нэмыцэ-фашист зэрыпхъуакIуэхэм къыIэщIагъэкIыжащ. Ар бийм иIыгъащ махуэ 883-кIэ.
1958 гъэм автомобилым иIыгъ хуабжьагъыр къэзыгъэлъагъуэ япэ радархэр Лондон щагъэувауэ щытащ.
Италием щыщ кинорежиссёр, США-м я «Оскар» саугъэтыр тхуэнейрэ зыхуагъэфэща Феллини Фе-дерикэ къызэралъхурэ илъэси 100 ирокъу.
Ветеранхэм я республикэ Советым щIалэгъуалэм ядэлэжьэнымкIэ и комиссэм и унафэщI, УФ-м и Журналистхэмрэ ТхакIуэхэмрэ я зэгухьэныгъэхэм хэт, КъБР-м и ЩIыхь тхылъыр зыхуагъэфэща Пщыбий СулътIан и ныбжьыр илъэс 88-рэ ирокъу.
Адыгэ Республикэм щIыхь зиIэ и журналист НапщIэкъуий Заур къызэралъхурэ илъэс 84-рэ ирокъу.
Совет, урысей политик, Тэтэрстаным и япэ президенту щыта Шаймиев Минтимер и ныбжьыр илъэс 83-рэ ирокъу.
Мэкъумэш щIэныгъэхэм я доктор, КъБКъМУ-м и профессор Елмэс Албий и ныбжьыр илъэс 81-рэ ирокъу.
Урысей актёр, режиссёр, фильм куэдым я сценарийхэр зытха, УФ-м и цIыхубэ артист Хотиненкэ Владимир и ныбжьыр илъэс 68-рэ ирокъу.
УэрэджыIакIуэ, УФ-м и цIыхубэ артисткэ Аллегровэ Иринэ и ныбжьыр илъэс 68-рэ ирокъу.
Философие щIэныгъэхэм я док- тор, КъБКъУ-м и профессор КъуэщIысокъуэ Роберт и ныбжьыр илъэс 61-рэ ирокъу.
Дуней псом самбо бэнэкIэмкIэ тIэунейрэ и чемпион Алъхъо Сыхьэтбий и ныбжьыр илъэс 45-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр 1 градус, жэщым щIыIэр градуси 5 — 4 щыхъунущ.
